רועי עידן (צלם)

רועי עידן (11 בנובמבר 1978 – 7 באוקטובר 2023) היה צלם עיתונות שעבד באתר החדשות ynet ובקבוצת ידיעות אחרונות. נרצח על ידי מחבלי חמאס בטבח כפר עזה במתקפת הפתע על ישראל.

ביוגרפיה 
רועי עידן היה בוגר מחלקת "הנדסאי צילום ומדיה דיגיטלית" במכללת ספיר, צלם עיתונות בקבוצת ידיעות אחרונות, יוצר סרטים דוקומנטריים ווידאו ארט. עבד בקטגוריית הצילום בסיקור גזרת רצועת עזה במשך 12 שנים. עבודותיו הוצגו במוזיאונים ובערוצים.

עידן נהג לעקוב מדי שנה אחר זרזירים באזור הנגב ולתעד אותם, כתבות עם תיעודיו עלו בעיקר ל-ynet.

ב-7 באוקטובר 2023 בזמן מתקפת הפתע על ישראל, תיעד עידן אנשים בעלי מצנח רחיפה מגיעים אל הקיבוץ שלו, כפר עזה, ושלח למערכת ynet. בין השעה 6:30 ל-7:30, נקטע הקשר שלו עם המערכת. רועי נחשב לנעדר מתחילת המתקפה, ורק ב-18 באוקטובר 2023 זוהו גופתו וגופת אשתו, סמדר. על פי ההשערות, בתו בת ה-3 נחטפה לעזה ו-2 ילדיו הצליחו להסתתר ולהינצל.

על פי השערות נוספות, נורתה אשתו סמדר בראשה, ובזמן שניסה להגן על בתו בת ה-3, גם הוא נורה למוות.

קישורים חיצוניים

הערות שוליים 

בוגרי המכללה האקדמית ספיר
צלמי טבע ישראלים
עיתונאים ישראלים
צלמי עיתונות ישראלים
כפר עזה: אישים
חללי מלחמת חרבות ברזל
ישראלים שנולדו ב-1978
ישראלים שנפטרו ב-2023